آوروپا کمیسیونونون صدری ژان کلود یونکر ساغلیغینداکی پروبلئم‌لره گؤره فرانسانین بیاریتس شهرینده کئچیریله‌جک "بؤیوک یئددی‌لیک" (G7) ذیروسینده ایشتیراک ائده بیلمه‌یه‌جگینی آچیقلادی.
بو باره‌ده آوروپا کمیسیونونون رسمی نماینده‌سی ناتاشا برتو معلومات وئریب.
اونون سؤزلرینه گؤره، آوروپا کمیسیونونون صدری خسته‌خانایا یئرلشدیریلدیگیندن و اؤد کیسه‌سیندن عملیات اولوندوغون‌دان ذیروه یه قاتیلماسی غیری -مومکون‌دور. "صدر یاخین واخت‌لاردا فرانسا پرزیدنتی امانوئل ماکرون و آوروپا شوراسی‌نین پرزیدنتی دونالد توسکا بو باره‌ده معلومات وئره‌جک"، - دئیه برتو قئید ائدیب.
قئید ائدک کی، یونکر عملیات اوچون اطریش-ده کی تعطیلینی یاریمچیق قویا‌راق اؤلکه‌سی لوگزامبورگا قاییتمیشدی.
آوروپا بیرلیگی‌نین ایجرا اورقانی‌نین باشچی‌سی اولان یونکرین وظیفه مودتی 5 آی سونرا باشا چاتا‌جاق.
آوقوستون 24-26-دا فرانسانین بیاریتس شهرینده کئچیریله‌جک ذیروه یه  G7-نین دایمی عضوو اولان اؤلکه‌لرله یاناشی، استرالیا، هیندیستان، سنگال، گونئی افریقا جمهوریتی، شیلی، میصر، رواندا، بورکینو فاسو ایشتیراکچی قیسمینده قاتیلا‌جاق‌لار.
